laion/Wikipedia-Exotic huggingface dataset:
ნიტრის სამთავრო

ნიტრის სამთავრო (სლოვაკ. Nitrianske kniežatstvo, უნგრ. Nyitrai Fejedelemség) — სლავური სამთავრო, მდებარეობდა თანამედროვე სლოვაკეთის დასავლეთ ნაწილში. ცენტრი — ნიტრა. დაარსდა VIII საუკუნეში. IX საუკუნის განმავლობაში სამთავრომ მთლიანად მოიცვა თანამედროვე სლოვაკეთის მთელი ტერიტორია, ზაგორიეს გარდა, მოიცვა ასევე კარპატების რუტენია და უნგრეთის ჩრდილო-აღმოსავლეთი ნაწილი. 833 წლამდე სამთავრო დამოუკიდებელი იყო, შემდეგ ნიტრის მთავარი პრიბინა დაამხო დიდი მორავიის მთავარმა მოიმირ I-მა და სამთავრო შევიდა მორავიის შემადგენლობაში. 907-925 წლებში, დიდი მორავიის დაშლის შემდეგ, სამთავრო გახდა უნგრეთის სამეფოს შემადგენელი ნაწილი. 1108 წელს დაკარგა ავტონომიის სტატუსი. Anonymus, Notary of King Béla: The Deeds of the Hungarians (Edited, Translated and Annotated by Martyn Rady and László Veszprémy) (2010). In: Rady, Martyn; Veszprémy, László; Bak, János M. (2010); Anonymus and Master Roger; CEU Press; ISBN 978-963-9776-95-1. Herman of Reichenau: Chronicle. In: Eleventh-century Germany: The Swabian Chronicles (selected sources translated and annotated with an introduction by I. S. Robinson) (2008); Manchester University Press; ISBN 978-0-7190-7734-0. Procopius: History of the Wars (Books VI.16–VII.35.) (With an English Translation by H. B. Dewing) (2006). Harvard University Press. ISBN 0-674-99191-5. Simon of Kéza: The Deeds of the Hungarians (Edited and translated by László Veszprémy and Frank Schaer with a study by Jenő Szűcs) (1999). CEU Press. ISBN 963-9116-31-9.
ვესტ-პოინტი (ნიუ-იორკი)

ვესტ პოინტი (ინგლ.:West Point) — აშშ-ის არმიის ბაზა, ორანჯის საგრაფოში, ნიუ-იორკის შტატში, მდ. ჰუძონის მარცხენა ნაპირზე. ბაზის ტერიტორიაზე არის შეერთებული შტატების სამხედრო აკადემია, რომელსაც ხალხი „ვესტ-პოინტსაც“ ეძახის.
საქართველო-სლოვაკეთის ურთიერთობები

საქართველო-სლოვაკეთის ურთიერთობები — საქართველოსა და სლოვაკეთის რესპუბლიკას შორის დიპლომატიური ურთიერთობები გაფორმდა 1993 წლის 1 იანვარს. საქართველოსა და სლოვაკეთს შორის თანამშრომლობა დინამიურად ვითარდება როგორც ორმხრივ ფორმატში, ასევე, საერთაშორისო ორგანიზაციების ფარგლებში. 2001-2004 — გიორგი არსენიშვილი (რეზიდენცია ვენაში) 2004-2005 — ზაურ გამსახურდია (რეზიდენცია თბილისში) 2006-2011 — ნიკოლოზ ნიკოლოზიშვილი 2011-დან — ალექსანდრე ნალბანდოვი 2009-2011 — ვლადიმერ იაკაბჩინი (რეზიდენცია ანკარაში) 2011-2014 — მილან ზახარი (რეზიდენცია ანკარაში) 2014-დან — რუდოლფ მიხალკა საქართველოს საგარეო საქმეთა სამინსიტრო — ურთიერთობები საქართველოსა და სლოვაკეთის რესპუბლიკას შორის დაარქივებული 2014-07-02 საიტზე Wayback Machine.
დეივიდ ებშაირი

დეივიდ ებშაირი (ინგლ. David M. Abshire; დ. 11 აპრილი, 1926, ჩატანუგა, ტენესი, აშშ — გ. 31 ოქტომბერი, 2014, ალექსანდრია, ვირჯინია, აშშ) — ამერიკელი პოლიტიკოსი და მრჩეველი. 1951 - დაამთავრა ვესტ პოინტის სამხედრო აკადემია. 1951-1953 - კორეის ომში მსახურობდა ოცმეთაურად. 1958-1960 - იყო უმცირესობის ლიდერი კონგრესში. 1962 - დააარსა "სტრატეგიული და საერთაშორისო კვლევების ცენტრი", რომელსაც თვითონ ხელმძღვანელობდა. 1970-1973 - კონგრესის ურთიერთობათა სახელმწიფო მდივანი. 1974-1977 - "ინტერნეიშენალ ბროდქასტინგის" პირველი თავმჯდომარე. 1981-1982 - აშშ-ის პრეზიდენტის მრჩეველი უშიშროების დარგში. 1983-1987 - აშშ-ის ელჩი ნატოში. 1987 - რონალდ რეიგანის მრჩეველი ირანგეიტის სკანდალში. სტრატეგიული და საერთაშორისო კვლევების ცენტრი საპრეზიდენტო კვლევების ცენტრი რიჩარდ ლუნსბერის ფონდი გარეგნობა C-SPAN-ზე
გოჩა ხოჯავა

გოჩა ხოჯავა (დ. 16 მარტი, 1985, თბილისი) — ქართველი ფეხბურთელი, რომელიც თამაშობს საქართველოს უმაღლესი ლიგის კლუბ „რუსთავში“ ნახევარმცველის პოზიციაზე. ასევე აქვს რუსეთის მოქალაქეობა. კვიპროსის ჩემპიონი (1): 2004/2005 რუსეთის პირველი დივიზიონი ჩემპიონი (1): 2009 რუსეთის პირველი დივიზიონი მეორე ადგილი (1): 2010 საქართველოს თასის გამარჯვებული (1): 2011/2012 კვიპროსის სუპერთასის გამარჯვებული (1): 2014/2015 პროფილი Transfermarkt-ზე (ინგლისური) პროფილი Soccerway-ზე (ინგლისური)
ჩეხოსლოვაკიის ეროვნული საფეხბურთო ნაკრები

ჩეხოსლოვაკიის ეროვნული საფეხბურთო ნაკრები (ჩეხ. Československá fotbalová reprezentace, სლოვაკ. Česko-slovenské národné futbalové mužstvo) წარმოადგენდა ჩეხოსლოვაკიას საფეხბურთო ტურნირებში. შეიქმნა 1920 წელს და გაუქმდა 1992 წელს, ჩეხოსლოვაკიის დაშლის შემდეგ. ფიფა-სა და უეფა-ს მიერ მის მემკვიდრედ მიჩნეულია ჩეხეთის რესპუბლიკის ნაკრები. ჩეხოსლოვაკიის ნაკრებმა 8-ჯერ მიიღო მონაწილეობა მსოფლიო ჩემპიონატის ფინალურ ეტაპზე, 1934 და 1962 წლებში კი საერთოდაც მეორე ადგილზე გავიდა. 1976 წელს მოიგო ევროპის ჩემპიონატი. Czechoslovakia. wildstat.com Czechoslovakia national football team - Everything on ...[მკვდარი ბმული]. spiritus-temporis.com ↑ Czech Republic დაარქივებული 2018-07-09 საიტზე Wayback Machine. . ფიფას ოფიციალური საიტი. ↑ Czech Republic team profile დაარქივებული 2014-10-08 საიტზე Wayback Machine. . უეფა ოფიციალური საიტი.
მორსკე-ოკო

მორსკე-ოკო (სლოვაკ. Morské oko) — ტბა აღმოსავლეთ სლოვაკეთში. მდებარეობს ვიჰორლატის მასივზე ზღვის დონიდან 618 მ სიმაღლეზე. ფართობი 0,13 კმ². მაქსიმალური სიგრძე 775 მ, სიგანე 300 მ. უდიდესი სიღრმე დაახლოებით 25 მ. წარმოქმნილია მეწყერის შედეგად. 1984 წლიდან არის ეროვნული პარკის ნაწილი. ტბაში გვხვდება კალმახი. შეგიძლიათ იხილოთ მედიაფაილები თემაზე „მორსკე-ოკო“ ვიკისაწყობში. მორსკე-ოკო დაარქივებული 2008-06-20 საიტზე Wayback Machine. (სლოვაკური)
გიორგი ივანიშვილი

გიორგი ივანიშვილი (დ. 18 ოქტომბერი, 1989, თბილისი) — ქართველი ფეხბურთელი, ცხინვალის „სპარტაკის“ შემტევი ნახევარმცველი. ჩელენჯ ლიგა მეორე ადგილი (1): 2012/2013 პროფილი Transfermarkt-ზე (ინგლისური) პროფილი Soccerway-ზე (ინგლისური)
შტრბსკე-პლესოს ტბა

შტრბსკე-პლესოს ტბა (სლოვაკ. Štrbské pleso) — მყინვარული წარმოშობის ტბა სლოვაკეთში, მაღალ ტატრებში, ზღვის დონიდან 1346 მ სიმაღლეზე. ზედაპირის ფართობი 19.76 ჰა, მაქსიმალური სიღრმე 20 მ. არის კურორტ შტრბსკე-პლესოს ნაწილი, რომელიც გაშენებულია ტბის სამხრეთ ნაწილში. ტბის პირას არის მრავალრიცხოვანი სასტუმროები და სანატორიუმები. მაღალ ტატრებში არსებულ ტბებს შორის შტრბსკე-პლესოს ტბა ყველაზე პოპულარულია. გაწოლილია პოპრადიდან გადაჭიმული ვიწროლიანდაგიანი ელექტრული რკინიგზის ბოლოში. შეგიძლიათ იხილოთ მედიაფაილები თემაზე „შტრბსკე-პლესოს ტბა“ ვიკისაწყობში. შტრბსკე-პლესოს ტბა — სტატია ენციკლოპედია ბრიტანიკიდან (ინგლისური)
ირან-კონტრას სკანდალი

ირან-კონტრას სკანდალი, მეორე გავრცელებული სახელწოდებაა ირანგეიტი, იყო პოლიტიკური სკანდალი, რომელსაც ადგილი ჰქონდა აშშ-ის პრეზიდენტის რონალდ რეიგანის მმართველობის ჟამს. სკანდალი გახმაურდა 1986 წლის ოქტომბერ-ნოემბერში. რეიგანის მთავრობას ბრალი ედებოდათ ირანზე იარაღის საიდუმლოდ მაყიდვიდან აღებული ფულით მემარჯვენე-ექსტრემისტული "კონტრას" დაფინანსებაში, რომელთაც უნდა დაემხოთ სანდინისტური მთავრობა ნიკარაგუაში. ერთი მხრივ ეს დაფინანსება ეწინააღმდეგებოდა აშშ-ის კონგრესის დადგენილებას და მეორე მხრივ ფული უნდა გამოეყენებინათ ლიბანში ამერიკელი მძევლების განთავისუფლებისათვის. საერთაშორისო სასამართლომ ჰააგაში შეერთებული შტატები დამნაშავედ ცნო ნიკარაგუაში თავისი მილიტარისტული და პარამილიტარისტული ქმედებების გამო. მიუხედავად სასამართლოზე თავის წარმომადგენლის გაგზავნისა აშშ-მა განაცხადა, რომ სასამართლოს არავითარი უფლება არ აქვს გაასამართლოს შეერთებული შტატები. გაეროს გენერალურმა ასამბლეამ თავის რეზოლუციაში მოსთხოვა აშშ-ს ეღიარებინა სასამართლოს განაჩენი. რეზულუციის მიღების წინააღმდეგ გაეროში ხმა მხოლოდ აშშ-მა, ისრაელმა და ჰონდურასმა მისცა. მას შემდეგ რაც ნიკარაგუის მთავრობა ჩამოგდებულ იქნა და აშშ დაემუქრა ქვეყანას ფინანსური დახმარების შეწყვეტით, ნიკარაგუის ახალმა მთავრობამ სასამართლოს განაჩენის მოთხოვნა შეწყვიტა. იმის დადგენა, თუ რამდენად იყვნენ გახვეული სკანდალში პრეზიდენტი რეიგანი და ვიცე-პრეზიდენტი ბუში დღემდე ვერ მოხერხდა. რეიგანი ამ თემაზე არ საუბრობდა და სულ იმეორებდა, რომ ვერფერს ვერ იხსენებდა. დონალდ რამსფელდი ამ პერიოდში აშშ-ის სპეციალური წარმომადგენელი იყო ახლო აღმოსავლეთში. სკანდალში გახვეული სხვა მნიშვნელოვანი პირები იყვნენ: ოლივერ ნორთი, ჯონ პოინდექსტერი, რობერტ მაკფარლეინი, დეივიდ ებშაირი, ალი აკბარ ჰაშემი რაფსანჯანი. Asleson, Vern. Nicaragua: Those Passed By. Galde Press ISBN 1-931942-16-1, 2004 Cockburn, Alexander and Jeffrey St. Clair (1998). Whiteout, the CIA, drugs and the press. New York City: Verso. ISBN 1-85984-258-5.  Reagan, Ronald (1990). An American Life. New York: Simon & Schuster.  (November 11, 1987) Report of the Congressional Committees Investigating the Iran-Contra Affair (S. Rep. No. 216, H.R. Rep. No. 433, 100th Cong., 1st Sess.). United States Government Printing Office, via Google Books. ციტირების თარიღი: 2007-04-03.  Shenon, Philip and Stephen Engelberg (July 5, 1987). „Eight Important Days in November: Unraveling the Iran-Contra Affair“. The New York Times. ციტირების თარიღი: 2008-03-28. Time Article დაარქივებული 2007-01-10 საიტზე Wayback Machine. Arms for Hostages დაარქივებული 2011-10-04 საიტზე Wayback Machine. Story needs to be told The Iran-Contra Affair 20 Years On
მზიური ქარი

მზიური ქარი — მზის ზედა ატმოსფეროდან წამოსული პლაზმის ნაკადი. ის უმეტესად პროტონებსა და ელექტრონებს მოიცავს, რომელთა ენერგია ჩვეულებრივ 1,5-10 კილოელექტრონვოლტია. ნაწილაკების ნაკადის სიმკვრივე, ტემპერატურა და სიჩქარე იცვლება დროთა განმავლობაში და მზის გრძედის მიხედვით. ეს ნაწილაკები თავიანთი მაღალი ენერგიის წყალობით მზის გრავიტაციას თავს აღწევს — გვირგვინის მაღალი ტემპერატურიდან და მაგნიტური, ელექტრული და ელექტრომაგნიტური ფენომენებიდან, რომელიც მასში ხდება. მზიური ქარი ზებგერითი სიჩქარით ვრცელდება უდიდეს მანძილებზე და ავსებს რეგიონს, რომელსაც ეწოდება ჰელიოსფერო — ბურთულის მსგავსი უზარმაზარი სივრცე, რომელსაც გარს აკრავს ვარსკვლავთშორისი სივრცე. მზიურ ქართან დაკავშირებული სხვა ფენომენებია: ციალი (ჩრდილოეთისა და სამხრეთის ნათება), კომეტის პლაზმური კუდი, რომელიც ყოველთვის მზის საპირისპიროდაა მიმართული, და გეომაგნიტური შტორმები, რომელთაც ძალუძს შეცვალოს მაგნიტური ველის ძალწირების მიმართულება. მზიური ქარი დაარქივებული 2015-08-13 საიტზე Wayback Machine.
წითელი ჯუჯა

წითელი ჯუჯა — მთავარი მიმდევრობის პატარა და შედარებით ცივი ვარსკვლავი, ან გვიანდელი K ან M სპექტრული ტიპის. წითელი ჯუჯების მასები იცვლება 0,075 (ზედა ზღვარი ყავისფერი ჯუჯისთვის)-დან 0,5 მზის მასამდე. მათი ზედაპირის ტემპერატურა 4000 კელვინზე ნაკლებია. წითელი ჯუჯები ვარსკვლავთა ყველაზე გავრცელებული ტიპია „ირმის ნახტომში“ (მზის სამეზობლოში ასე დაიმზირება), მაგრამ დაბალი სიკაშკაშის გამო ინდივიდუალური წითელი ჯუჯების შესწავლა ურთულესია. დედამიწიდან არც ერთი ასეთი ვარსკვლავი არ ჩანს შეუიარაღებელი თვალით. მზესთან მდებარე უახლოესი ვარსკვლავი „პროქსიმა კენტავრი“ (იხ. ალფა კენტავრი) წითელი ჯუჯაა (M5 ტიპის, ხილული ვარსკვლავიერი სიდიდე 11,05-ია). შემდეგი უახლოესი 30 ვარსკვლავიდან 20 წითელი ჯუჯაა. ზოგიერთი გამოთვლის თანახმად, წითელი ჯუჯები „ირმის ნახტომის“ ვარსკვლავების 3/4-ს შეადგენს. ვარსკვლავური მოდელების თანახმად, წითელი ჯუჯები, რომელთა მასა ნაკლებია მზის მასის 35 %-ზე, მთლიანად კონვექციურია. აქედან გამომდინარე, წყალბადის თერმობირთვული სინთეზის შედეგად წარმოქმნილი ჰელიუმის ხელახალი შერევა მუდმივად ხდება მთელ ვარსკვლავში, რის შედეგადაც ბირთვში აღარ გროვდება. ამგვარად, წითელი ჯუჯები ძალიან ნელა ვითარდება. თეორიულად, მათ მუდმივი სიკაშკაშე და სპექტრული ტიპი ტრილიონობით წლის მანძილზე აქვს, სანამ მათი საწვავი არ გამოილევა. სამყაროს შედარებით მცირე ასაკის (13,7 მილიარდი წელიწადი; წითელი ჯუჯები კი ტრილიონობით წლების მანძილზე ცოცხლობს) გამო, მოწინავე ევოლუციური ეტაპის წითელი ჯუჯები არ არსებობს. Stellar Flares — D. Montes, UCM.
ტატრების ეროვნული პარკი (სლოვაკეთი)

ტატრების ეროვნული პარკი (სლოვაკ. Tatranský národný park; აბრ. TANAP) — ერთ-ერთი სლოვაკეთის ცხრა ეროვნული პარკიდან და უდიდესი მათ შორის. მდებარეობს ჩრდილო-ცენტრალურ სლოვაკეთში, ტატრების მთების ტერიტორიაზე. პარკის მნიშვნელობას განაპირობებს მასში დაცული ფლორისა და ფაუნის მრავალფეროვანი და ენდემური სახეობები, მათ შორის ტატრების არჩვი. ტატრების არჩვი ენდემური Delphinium oxysepallum Štrbské pleso-ს ტბა. უკან ტატრების მთები ბელიანსკას გამოქვაბული ალპური ზაზუნა სლოვაკეთის ეროვნული პარკების სია ტატრების ეროვნული პარკის ადმინისტრაციის ოფიციალური გვერდი დაარქივებული 2012-09-02 საიტზე Wayback Machine.
გერმანული იაგდტერიერი

გერმანული იაგდტერიერი (გერმ. Deutscher Jagdterrier) — ძაღლის ჯიში, რომელიც გამოყვანილია გერმანიაში 1920-იან წლებში. ნებისყოფიანი, საზრიანი და ძლიერი გერმანული იაგდტერიერი გამოიყვანეს გერმანიაში XX საუკუნის დასაწყისში, როდესაც შეაჯვარეს უელშ-ტერიერი და ძველინგლისური შავ-ხორბლისფერი ტერიერი, მათი შთამომავლები კი — ინგლისურ ფოქსტერიერთან. იაგდტერიერების გამრავლებისას მთავარი ყურადღება მის მუშა თვისებებს ენიჭება. გერმანული იაგდტერიერი ერთნაირი ხალისით მუშაობს მიწის ზედაპირზე, სოროებში, ხშირ ტყესა და წყალში, სიხარულით მოაქვს ნანადირევი პატრონთან. გერმანული იაგდტერიერი „კლასიკური“ ტერიერია, ამიტომ გამოირჩევა სიჯიუტით, კარგი მოდარაჯეა, უყვარს ღია ცის ქვეშ ძილი და, როგორც ყველა ტერიერი, ჯერ კბენს და მხოლოდ მერე ფიქრობს, რატომ გააკეთა ეს. იაგდტერიერს სჭირდება მნიშვნელოვანი დატვირთვა — სამშობლოში, გერმანიაში, როგორც წესი, ისინი მხოლოდ გამოცდილ მონადირეებს ჰყავთ. იაგდტერიერი შესანიშნავი მუშა ძაღლია, ის სიამოვნებით ატარებს მთელ დღეებს ნადირობაში, მაგრამ დამოუკიდებელი ხასიათის გამო ვერ ეჩვევა ქალაქის ბინაში ცხოვრებას. ადვილად უძლებს სიცივეს, ძნელად იწვრთნება, ძნელად ეგუება სხვა ძაღლებს. იაგდტერიერს აქვს ზომიერად გრძელი, ძლიერი, სწორი ზურგი, გრძელი, დაკუნთული უკანა ფეხები. ჩვეულებრივ უხეშ ბალანს განსაკუთრებული მოვლა არ სჭირდება, მისი შეფერილობა შეიძლება იყოს ჟღალი, ყავისფერი ხორბლისფრით, შავი ხორბლისფრით. ძლიერ ქვედა ყბაზე განლაგებულია ძალიან დიდი კბილები. ვიკისაწყობში არის გვერდი თემაზე: გერმანული იაგდტერიერი გერმანული იაგდტერიერი დაარქივებული 2014-02-23 საიტზე Wayback Machine. (ინგლისური)
ჩეხური ტერიერი

ჩეხური ტერიერი (ჩეხ. Český teriér) — ძაღლის ჯიში, რომელიც გამოყვანილია ჩეხეთში 1940-იან წლებში. ჩეხური ტერიერი გაჩნდა სილიჰემის, სკოჩის და, შესაძლოა, დენდი-დინმონტ-ტერიერის შეჯვარების გზით. ეს ჯიში გამოიყვანა ჩეხმა გენეტიკოსმა ფრანციშ გორაკმა, რომელსაც უნდოდა შეექმნა ძაღლია გერმანული იაგდტერიერის მონადირის თვისებებიტ, ოღონდ უფრო მოკლეფეხება, ანუ სოროებში სამუშაოდ უფრო მისადაგებული. თავისებური გარეგნობის გამო ჩეხური ტერიერი ჩეხეთში სწრაფად გახდა ყველასათვის საყვარელი ოთახის ძაღლი. თუმცა, 1980-იან წლებში ის ისევ შეაჯვარეს სილიჰემ-ტერიერთან. ჩეხურ ტერიერს გააჩნია ტიპური სოროს ტერიერის თვისებები, ესენია: სიჯიუტე, ამტანობა, ის ყოველთვის მზადაა ჩხუბის წამოსაწყებად, თუმცა აქვს სასიამოვნო და ცნობისმოყვარე ხასიათი. ჩეხური ტერიერის ბალანს განსაკუთრებული მოვლა სჭირდება, კარგად უძლებს სიცივეს და სიცხეს, ძნელად იწვრთნება, კარგი მოდარაჯეა. ჩეხური ტერიერის ბალნის შეფერილობა შეიძლება იყოს ღია ყავისფერი, მოცისფრო-ნაცრისფერი. აქვს ზომიერი სიგრძის, სამკუთხა ყურები, გრძელი ულვაშები და წვერი. ვიკისაწყობში არის გვერდი თემაზე: ჩეხური ტერიერი ჩეხური ტერიერი (ინგლისური)
დაბალი ტატრების ეროვნული პარკი

დაბალი ტატრების ეროვნული პარკი (სლოვაკ. Národný park Nízke Tatry; აბრ. NAPANT) — ეროვნული პარკი სლოვაკეთში. ერთ-ერთი სლოვაკეთის ცხრა ეროვნული პარკიდან. დაარსდა 1978 წელს. მდებარეობს ბანსკა-ბისტრიცის, ჟილინისა და პრეშოვის მხარეების ტერიტორიაზე, დაბალი ტატრების არეალში. პარკის ფართობი 728 კმ2-ია, რითაც სიდიდით მეორე ეროვნული პარკია სლოვაკეთში, თუმცა ბუფერული ზონების ჩათვლით უდიდესია. პარკის ბუნებრივ საზღვრებს წარმოადგენს მდინარეების ვაგისა და ჰრონის ხეობები. პარკის უმაღლეს წერტილს წარმოადგენს მთა დიუმბიერი (2043 მ). სლოვაკეთის ეროვნული პარკების სია www.napant.sk
რპგ-7გ

რპგ-7გ — ქართული წარმოების ხელის ტანკსაწინააღმდეგო რეაქტიული ყუმბარსატყორცნი. მისი დანიშნულებაა მოწინააღმდეგის მძიმედ დაჯავშნული ტანკების, მსუბუქი ჯავშანტექნიკის, საცეცხლე წერტილების და ცოცხალი ძალის განადგურება. ყუმბარსატყორცნით შესაძლებელია მსოფლიოს სხვადასხვა ქვეყანაში წარმოებული ასეულობით ტიპის 40 მმ კალიბრის კუმულაცური, ტანდემურ-კუმულაციური, მსხვრევადი, მსხვრევად-კუმულაციური, თერმობარული და სხვა ტიპის  ყუმბარების გასროლა. სახელმწიფო სამხედრო სამეცნიერო-ტექნიკური ცენტრი „დელტა“ რპგ-7 ტიპის ტანკსაწინააღმდეგო ყუმბარსატყორცნებს სერიულად XX საუკუნის 90-იან წლებში ამზადებდა. 2011 წლიდან კი აღნიშნული ყუმბარმტყოცნების წარმოება ახალი მასშტაბებით განახლდა. ყუმბარსატყორცნებით შეიარაღებულია საქართველოს შეიარაღებული ძალების რეგულარული და სარეზერვო ქვედანაყოფები. ხელის ტანკსაწინააღმდეგო ყუმბარსატყორცნი რპგ-7 გამოიყენება მოწინააღმდეგის მძიმე და მსუბუქი ჯავშანტექნიკის დაზიანებისთვის, რისთვისაც მის საბრძოლო მასალაში შედის სხვადასხვა ტიპის და ტექნიკური მონაცემების მქონე კუმულაციური მოქმედების რეაქტიული გასროლები. ქვეითი ცოცხალი ძალის დასაზიანებლად კი ყუმბარსატყორცნზე გამოიყენება მსხვრევადი რეაქტიული გასროლები. ტაქტიკურ-ტექნიკური მონაცემები ლულის კალიბრი - 40 მმ ყუმბარსატყორცნის სიგრძე - 950 მმ ცარიელი ყუმბარსატყორცნის მასა - 5.83 კგ მაქსიმალური სამიზნე მანძილი - 500 მ მაქსიმალური სროლის მანძილი - 1000 მ ლულის რესურსი - 1000 გასროლა ყუმბარის ფრენის სიჩქარე - 112-145 მ/წმ ოპტიკური სამიზნე - პგო-7ვ საბრძოლო მასალა - რპგ-7 ის ნებისმიერი ტიპის გასროლა. ქართული წარმოების ტანკსაწინააღმდეგო ყუმბარმტყორცნი RPG-7G, სამხედრო ანალიტიკური საიტი www.geo-army.ge; ხელის ტანკსაწინააღმდეგო ყუმბარმტყორცნი – რპგ-7გ
ნორმან შვარცკოპფი

ნორმან შვარცკოპფი ('ინგლ. Norman Schwarzkopf; დ. 22 აგვისტო 1934, ტრენტონი, ნიუ-ჯერსი, აშშ — გ. 27 დეკემბერი, 2012, ტამპა, ფლორიდა, აშშ) — ამერიკელი სამხედრო მოღვაწე. სპარსეთის ყურის მე-2 ომის დროს იგი აშშ-ის ჯარების მთავარსარდალი და ოპერაცია „უდაბნოს ქარიშხლის“ ხელმძღვანელი იყო.
ნიკა კაჭარავა

ნიკოლოზ (ნიკა) კაჭარავა (დ. 13 იანვარი, 1994, ნიქოზია, კვიპროსი) — ქართველი ფეხბურთელი, საფეხბურთო კლუბ „სპარტაკოსისა“ და საქართველოს ეროვნული ნაკრების თავდამსხმელი. ნიკა არის ცნობილი ქართველი მწვრთნელის, კახაბერ კაჭარავას შვილი. თამაშობდა თბილისის „დინამოს“ მეორე გუნდში. 2012 წლის გაზაფხულზე თბილისური კლუბი დატოვა და რამდენიმე თვე შვეიცარიაში იმყოფებოდა, თავიდან ჩელენჯლიგის „კიასოში“ ვარჯიშობდა, მაგრამ სათამაშო პრაქტიკის მისაღებად სამოყვარულო „ვანდიშში“ გაანათხოვრეს. სამოყვარულო გუნდის უცხოელ მოთამაშეს 3 თვეზე მეტხანს გაჩერების უფლება არ აქვს, რის გამოც ზაფხულში იძულებული გახდა, საქართველოში ჩამოსულიყო. შვეიცარიაში დაბრუნდების იმედი რომ გადაეწურა, პირველ ლიგაში მოასპარეზე „გაგრაში“ ჩაირიცხა. 2013 წლის თებერვლიდან ყაზანის „რუბინის“ დუბმშემადგენლობის წევრი გახდა, მან ნახევარწლიან კონტრაქტს მოაწერა ხელი. „რუბინის“ დუბლებში 16 ჩატარებულ მატჩში 4 გოლის გატანა შეძლო, პირველი გოლი გაიტანა სარანსკის „მორდოვიას“ ახალგაზრდული გუნდის წინააღმდეგ, იმ მატჩში ნიკა კაჭარავამ დუბლი გაიფორმა. ძირითადი გუნდის შემადგენლობაში მოხვდა ერთხელ, 2013 წლის 2 დეკემბერს „ამკარის“ წინააღმდეგ მოგებულ მატჩში, თუმცა ნიკა მოედანზე არ გამოჩენილა. 2014 წლიდან შეუერთდა ცხინვალის „სპარტაკს“, 2013-2014 წლების სეზონში ჩაატარა მხოლოდ 1 მატჩი, ხოლო შემდეგი სეზონიდან ძირითად შემადგენლობაში დაიმკვიდრა ადგილი. 2015-16 წლების სეზონის პირველ ნახევარში, უმაღლეს ლიგაში გაიტანა ყველაზ მეტი, 13 გოლი. ზამთრის სატრანსფერო ფანჯრისას მისით ინტერესდებოდნენ რუსული, ბელგიური და ჰოლანდიური კლუბები. საბოლოოდ ნიკამ არჩევანი „როსტოვზე“ შეაჩერა, რომელმაც ტრანსფერში 300 ათასი ევრო გადაიხადა. საქართველოს 19 წლამდელთა ნაკრებში გამოიძახეს 2012 წლის ოქტომბერში. მისი დებიუტი შედგა 26 ოქტომბერს, ხორვატი თანატოლების წინააღმდეგ. 8 ჩატარებულ მატჩში გაიტანა 2 გოლი. 21 წლამდელთა ნაკრებში მისი დებიუტი შედგა 2013 წლის 5 სექტემბერს, ლუქსემბურგის ახალგაზრდული ნაკრების წინააღმდეგ, 84-ე წუთზე მან დავით სხირტლაძე შეცვალა. საქართველოს ეროვნულ ნაკრებში მას დებიუტი ჰქონდა 2016 წელს. პირველი გოლი კი გაიტანა 2017 წლის 24 მარტს, სერბეთის ნაკრების წინააღმდეგ გამართულ შეხვედრაში. განახლდა: 18 ნოემბერი, 2020 პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი Uefa.com-ზე (ინგლისური) ↑ ნიკა კაჭარავა ყაზანის „რუბინის“ 72-ე ნომერია ↑ Рубин (мол) 5–1 Мордовия (мол) / 09.05.2013. Soccer.ru. ↑ Rubin Kazan 3–0 Amkar Perm / Premier League. Soccerway. ↑ ნიკა კაჭარავა რუსულ, ბელგიურ და ჰოლანდიურ კლუბებს სურთ ↑ რუსული მედია: „როსტოვმა“ ნიკა კაჭარავაში 300 ათას ევრომდე გადაიხადა ↑ ხორვატია 19-წლ. 2–0 საქართველო 19-წლ.. Soccerway. ↑ ლუქსემბურგი 21-წლ. 0–3 საქართველო-21 წლ.. Soccerway.
ასურეთის სამაროვანი

ასურეთის სამაროვანი — ადრინდელი ანტიკური ხანის (ძვ. წ. V - ძვ. წ. IV სს.) სამაროვანი სოფ. ასურეთის (თეთრიწყაროს მუნიციპალიტეტი) სამხრეთ-დასავლეთით 4 კმ-ზე, ე. წ. "სამაჩვეთში". 1966 წელს არქეოლოგიურმა ექსპედიციამ (ხელმაძღვანელი კ. კვიჟინაძე) გათხარა ადრინდელი ანტიკური ხანისთვის დამახასიათებელი მოკლე ქვაყუთები (საშუალო ზომა 0,6 × 1,0 მ). ქვაყუთებში ცასვენებული მიცვალებულები იწვნენ გვერდზე, ხელფეხმოკეცილნი, თავით დასავლეთისკენ. სამარხებში აღმოჩნდა თიხის ნაწარმი (დოქები, ხელადები, ფიალები და ა. შ.), ბრინჯაოს (სამკაული, ფიალები და ა. შ.), რკინის (შრომისა და საბრძოლო იარაღი, სამკაული და ა.შ.) და ვერცხლის (სასაფეთქლე რგოლები, საყურეები, ბეჭდები) ნივთები. სამარხების თავზე მრავლად აღმოჩნდა მსხვილი რქოსანი საქონლის თავ-ფეხის ძვლები - არაპის ნამუსრევი. აღმოჩენილი მასალა ბეშთაშენის, გომართის, აბელიის, კიკეთის, ითხვისის, ბრილის, კუშჩის, თეთრი წყაროს ამავე ხანის არქეოლოგიური მასალის ანალოგიურია. ქართული საბჭოთა ენციკლოპედია, ტ. 1, თბ., 1975. — გვ. 661.
ძმები ბლუზები (ფილმი)

ძმები ბლუზები (ინგლ. The Blues Brothers) — 1980 წლის ამერიკული მუსიკალური კომედიური ფილმი. ფილმი მდიდარია ბლუზის, სოულისა და რიტმ-ენდ-ბლუზის სტილის მუსიკალური ნომრებით, რომლებსაც ჯეიმზ ბრაუნი, არეტა ფრანკლინი, ჯონ ლი ჰუკერი, რეი ჩარლზი და სხვები ასრულებენ. „ძმები ბლუზები“ საკულტო ფილმად იქცა. ჯონ ბელუში — ჯეიკ ბლუზი დენ ეკროიდი — ელვუდ ბლუზი კებ კელოუეი — კურტისი არეტა ფრანკლინი — მისის მერფი რეი ჩარლზი — საკუთარი თავი ჯეიმზ ბრაუნი — მოძღვარი კლეოფუს ჯეიმსი ჯონ ლი ჰუკერი — მუსიკოსი მაქსველ სტრიტზე სტივენ სპილბერგი — მოხელე ოფიციალური საიტი „ძმები ბლუზები“ — კინოფილმების ინტერნეტ-მონაცემთა ბაზა (ინგლისური) „ძმები ბლუზები“ — TCM-ის მონაცემთა ბაზაში „ძმები ბლუზები“ — Box Office Mojo-ზე „ძმები ბლუზები“ — Rotten Tomatoes
პიენინის ეროვნული პარკი

პიენინის ეროვნული პარკი (სლოვაკ. Pieninský národný park; აბრ. PIENAP) — ეროვნული პარკი სლოვაკეთში. მდებარეობს აღმოსავლეთ პიენინის მთებში, პოლონეთის საზღვართან და წარმოადგენს ყველაზე პატარა ეროვნულ პარკს სლოვაკეთის ცხრა ეროვნული პარკიდან. მისი ტერიტორია შეადგენს დაახლოებით 38 კმ2-ს, ბუფერული არეალი კი 224.44 კმ2-ს მოიცავს. პარკი მდებარეობს პრეშოვის მხარეში. პიენინის ეროვნული პარკი დაარსდა 1967 წლის 16 იანვარს, ხოლო მისი საზღვრები დადგინდა 1997 წელს. პარკი ცნობილია თავისი ბუნების სილამაზითა და ტრადიციული არქიტექტურით. პარკში მდებარეობს სლოვაკეთის ეროვნული კულტურის მუზეუმი. სლოვაკეთის ეროვნული პარკების სია პიენინის ეროვნული პარკი (ინგლისური)
ასურეთისხევი

ასურეთისხევი — მდინარე საქართველოში, ქვემო ქართლის მხარის თეთრიწყაროს მუნიციპალიტეტში, ალგეთის მარცხენა შენაკადი. იწყება თრიალეთის ქედის სამხრეთ კალთაზე (სამადლოს მთის კალთიდან). სიგრძე 15 კმ, აუზის ფართობი 38 კმ². საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე, წყალმცირობა – ზაფხულის ბოლოს. აფხაზავა ი., ენციკლოპედია „საქართველო“, ტ. 1, თბ., 1997. — გვ. 240. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 18.
დიდი ფატრის ეროვნული პარკი

დიდი ფატრის ეროვნული პარკი (სლოვაკ. Národný park Veľká Fatra) — ეროვნული პარკი სლოვაკეთში. მისი ძირითადი ნაწილი მდებარეობს ჟილინის მხარეში, ხოლო მცირე ტერიტორია ბანსკა-ბისტრიცის მხარის ტერიტორიაზე. დაარსდა 2002 წლის 1 აპრილს და სიდიდით მესამე ეროვნულ პარკს წარმოადგენს სლოვაკეთში. სლოვაკეთის ეროვნული პარკების სია დიდი ფატრის ეროვნული პარკი (ინგლისური)
პიტერ დე როუზი

პიტერ დე როუზი (დ. 10 მარტი, 1900, ნიუ-იორკი ― გ. 23 აპრილი, 1953), ამერიკელი ჯაზ და პოპ მუსიკოსი. მუსიკალური ნიჭი ადრეულ ბავშვობაში გამოამჟღავნა. ფორტეპიანოზე დაკვრა უფროსი დისგან ისწავლა. თავისი პირველი სიმღერა 18 წლის ასაკში გამოსცა. კარიერის მანძილზე მან მნიშვნელოვან წარმატებებს მიაღწია. პიტერ დე როუზის მრავალი ნაწარმოები ჰიტი გახდა, მაგრამ ყველაზე ცნობილი, ალბათ, სიმღერა „Deep Purple“ იყო. ამ სიმღერის მიხედვით დაარქვეს ჯგუფ Deep Purple-ს სახელი. პიტერ დე როუზის უკანასკნელი ჰიტი იყო "შენ შესძლებ ამას" (You Can Do It), რომელიც სიკვდილამდე ცოტა ხნით ადრე ნიუ-იორკში დაწერა. გარდაიცვალა 1953 წლის 23 აპრილს. დაკრძალულია კენსიკოს სასაფლაოზე. დე როუზის საფლავის ქვაზე არის წარწერა: "ყველა მეგობარი, ვინც კი ოდესმე შეიძინა, სიცოცხლის ბოლომდე შეინარჩუნა". 1970 წელს პიტერ დე როუზი კომპოზიტორთა დიდების დარბაზში შეიყვანეს. DeRose sheet music collection დაარქივებული 2016-03-05 საიტზე Wayback Machine. Peter De Rose recordings at the Discography of American Historical Recordings. ↑ 1.0 1.1 Deutsche Nationalbibliothek Record #12870912X // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 2.0 2.1 SNAC — 2010. <a href="https://wikidata.org/wiki/Track:Q29861311"></a> ↑ 3.0 3.1 3.2 3.3 ბროდვეის ინტერნეტ მონაცემთა ბაზა — 2000. <a href="https://wikidata.org/wiki/Track:Q31964"></a> ↑ 4.0 4.1 Discogs — 2000. <a href="https://wikidata.org/wiki/Track:Q504063"></a> ↑ 5.0 5.1 5.2 5.3 5.4 Find a Grave — 1996. <a href="https://wikidata.org/wiki/Track:Q63056"></a>